5מלאכה שאינה צריכה לגופה כלל
קטגוריות: ש_ס / יב שבת / כללי המלאכות / קונטרס דעת המחשבת

**מלאכה שא"צ לגופה כלל**

יל"ע בגוונא שעושה מלאכה שאין לו בה צורך כלל, דמה שמצינו שנחלקו ר"ש ור"י היינו בגוונא שעושה מלאכה ויש לו צורך **אחר** במלאכה, וכגון חופר גומא ואינו צריך את עצם הבור אלא את העפר, אולם יתכן שבגוונא שחופר גומא וא"צ לא לבור ולא לעפר, ישתנה בזה הדין. וכבר חקר בזה מרכבת המשנה (ריש הל' שבת).

ומבעיא לן בין לר"ש ובין לר"י, דהיינו שיתכן שר"ש מודה שבגוונא שאין לו צורך כלל שיתחייב, דדוקא היכן שיש לו צורך אחר הרי זה מפקיע את שם המלאכה, אולם היכן שאין לו צורך כלל אולי יתחייב. וכן יל"ע אליבא דר"י, במה פליג על ר"ש, האם ס"ל שלא בעינן שיהיה לאדם צורך במלאכה, או שמא אף הוא מודה דבעינן צורך אלא דס"ל שאף אם הצורך אינו בגוף המלאכה ממש מ"מ הרי זה חלק מהמלאכה דהכל נכלל בתוך מעשה המלאכה, אבל אם אין צורך כלל אף הוא מודה שפטור.

ועי' בקוב"ש (ביצה סי' עג) שהוכיח מדברי רש"י (שבת לא:) דבעינן לר"י שיתכוין לשום צורך, דז"ל רש"י שם "לעולם כר' יהודה ס"ל, דמשום אין צריכה לגופה לא מיפטר **הואיל וצריכה לדבר אחר מלאכת מחשבת הוא",** (וכ"ה בשיטה לר"ן שם). וכן מוכח ברש"י קו. עיש"ה שפי' שהמקלקל ע"מ לתקן באופן שהתיקון אינו בגוף הקלקול, הרי זה תלוי במח' ר"י ור"ש. ולכאו' חזינן שסברת ר"י היא שכל צורך חשיב כחלק מהמלאכה אף אם אינו בגוף המלאכה ממש. ועיי"ש בבעה"מ וברמב"ן שפי' כעין פירש"י, וכן מורה לשון הרשב"א שם, וז"ל "ור' יהודה סבר **דמלאכה הצריכה בלבד בעינן**, כלו' שיהא בה תיקון מצד אחד, או בגופה של מלאכה, או אפילו אצל אחרים" עיי"ש.

אמנם בדברי הרמב"ם מבואר שלא בעינן צורך כלל, דז"ל הרמב"ם (שבת פ"י הכ"א) "הצד אחד מכולן **בין לצורך בין שלא לצורך**, או לשחק בהן חייב, הואיל ונתכווין לצוד וצד, שמלאכה שאינה צריכה לגופה חייב עליה" [אמנם בשינו"ס שם הביאו גרסא אחרת, ולפי"ז אין ראיה כלל, וע"ע במשנ"ב (סי' שט"ז סקל"ג), דשם כתב השו"ע וז"ל "והצדן לצורך חייב, שלא לצורך או סתם, פטור אבל אסור, ולהרמב"ם חייב", עכ"ל. וכתב המשנ"ב וז"ל "שלא לצורך – כגון לשחק וכהאי גוונא, יפטור משום דהוה מלאכה שא"צ לגופה" ומשמע שנקט המשנ"ב שאם אין צורך כלל לכו"ע פטור, ולכן נצרך המשנ"ב לבאר שכוונת השו"ע שכתב "שלא לצורך" היינו כגון לשחק וכדו'].

ולדעת ר"ש, בגוונא שא"צ כלל למלאכה, מצינו שנחלקו בזה האחרונים, בתרומת הדשן (סי' סה) מבואר בפשטות דחייב, אולם הט"ז והמג"א (ריש סי' שיד) פליגי ונקטו שפטור משום דסוכ"ס אין לו צורך במלאכה זו.